অসম চৰকাৰে ৰাজ্যৰ ভিতৰতে বিভিন্ন ঠাইত আবদ্ধ লোকসকলক এ এছ টি চি বাছৰ জৰিয়তে নিজ ঘৰ বা কৰ্মথলী অভিমুখে ঘূৰাই পঠোৱাৰ বাবে শনিবাৰৰ পৰা এক বিশেষ সেৱা মুকলি কৰিছে।
তাৰোপৰি, ব্যক্তিগত বাহনৰে যাত্ৰা কৰাৰ বাবে অনুমতি বিচৰা ৫১,৪০২টা অনুৰোধো শুকুৰবাৰ পৰ্য্যন্ত জিলা উপায়ুক্তসকলে লাভ কৰিছে।
অসমৰ বিত্ত তথা স্বাস্থ্য মন্ত্ৰী হিমন্ত বিশ্ব শৰ্মাই সদৰী কৰা মতে বহিৰাজ্যত আবদ্ধ হৈ থকা লোকৰ ৫ লাখ ৭০হাজাৰ মিছড কল লাভ কৰা হৈছে।
তেওঁ জনায় যে আন্তৰ্জাতিক পৰ্য্যায়ত আবদ্ধ হৈ থকা অসমীয়া লোকৰ সংখ্যা ৪৯লৈ বৃদ্ধি পাইছে। "৩৭,১৭৬৯০ টকা ইতিমধ্যে তেওঁলোকৰ একাউন্টত দিয়া হৈছে," মন্ত্ৰী শৰ্মাই কয়।
অসমৰ বাহিৰত চিকিৎসাধীন হৈ থকা লিভাৰ, কেন্সাৰ বা কিডনী ৰোগত আক্ৰান্ত থকা ৰোগী ৮২৯ গৰাকীলৈ বৃদ্ধি পাইছে।
